**Castlebar** (irsk: *Caisleán an Bharraigh*, «Barrys borg») er fylkesbyen grevskapet Mayo på Irland. Byen har utviklet seg rundt et festningen fra 1200-tallet tilhørende den normanniske adelsfamilien de Barry, som byen har fått navnet sitt fra, og fungerer nå som et sosialt og økonomisk samlingspunkt for det omkringliggende innlandet. Med en befolkning på 12 318 i folketellingen i 2011 (opp fra 3 698 i folketellingen i 1911), var Castlebar en av de raskest voksende byene i Irland på begynnelsen av 2000-tallet. I henhold til folketellingen av 2016 har byen en befolkning på 12 068 innbyggere.

Et campus ved Atlantic Technological University og Country Life-delen av Nasjonalmuseet er to viktige fasiliteter i området, som er lokalisert 8 km nordøst for Castlebar og det eneste nasjonale museum utenfor Dublin. Museet viser levemåten og kulturarven til rurale irere mellom 1850 og 1950. Byen er forbundet med jernbane til Dublin, Westport og Ballina. Hovedveien er N5.

Historie
--------

Tegningen av «The Races of Castlebar», 1798
Den moderne byen vokste opp som en bosetning rundt de Barry-festningen, som ble bygget av en normannisk eventyrer i 1235 og senere var stedet for en engelsk garnison. Festningen lå i enden av Castle Street, der byens elv antas å ha opprinnelig strømmet. Militæranlegget Castlebar Military Barracks opererte i byen i mange år: den ble endelig stengt i mars 2012, og bygningene og eiendommen er kjøpt av de lokale byene og fylkeskommunene.

Væpnet konflikt har vært midtpunktet i byens historiske arv. Franske styrker under kommando av general Humbert hjalp til med å ødelegge den britiske garnisonen i byen under det mislykkede irske opprøret i 1798, som var så omfattende at det senere skulle bli kjent som «The Races of Castlebar».

En kortvarig provisorisk irsk republikk hadde blitt erklært ved general Humberts ankomst til Killala. Etter seieren på Castlebar ble den irske opprørslederen John Moore, leder av Mayo United Irishmen og broren til en lokal grunneier, erklært president i provinsen Connacht. Hans levninger er i dag gravlagt i et hjørne av byens torg, kjent som The Mall, tidligere cricketbanen til Lord Lucan, hvis familie Bingham har eid og fortsatt eier store deler av byen og fylket. Byen mottok sitt charter fra kong Jakob I av England i 1613, og er i dag styrt av Mayo County Council. Innsjøen i Castlebar er også kjent som Lough Lannagh.

Castlebar, ca. 1880
Irish National Land League, «Det irske nasjonale jordforbundet», ble grunnlagt av blant andre Michael Davitt fra Straide i Mayo på Imperial Hotel i Castlebar 21. oktober 1879. Forbundet arbeidet for en reduksjon av utsugende leie og å lette leieboernes eiendomsrett til jorda de jobbet på.

Navnet på byen kommer fra borgen som bygget i 1235 (se ovenfor). Denne befestningen er avbildet på toppen av toppen av byens våpenskjold, med to barlindtrær på hver side ettersom Castlebar er grevskapsbyen i Mayo (irsk: *Maigh Eo*, som betyr «Sletten med barlind»). Korsene representerer sognet Aglish (det offisielle navnet på sognet Castlebar). «Races of Castlebar» fra 1798 minnes med spyd i et gult felt i øverste venstre hjørne. Under er ordene *Ar Aghaidh*, som betyr «framover».

Vennskapsbyer
-------------

* USAs flagg Dixon, Illinois, USA
* USAs flagg Peekskill, New Yor, USA
* Tysklands flagg Höchstadt an der Aisch, Bayern, Tyskland

Referanser
----------

1. ↑   Castlebar And Environs Development Plan 2008-2014 (PDF), *Mayo County Council*
2. ↑   «The Rising in the West», *Irishidentity.com*
3. ↑  «Sapmap Area - Settlements - Castlebar» Arkivert 27. oktober 2020 hos Wayback Machine. Census 2016. *Central Statistics Office*. April 2016
4. ↑  McGreal, Edwin; O'Neill, Neill; Ryan, Áine (9. september 2014): «Fears for future of Turlough museum» Arkivert 1. mars 2023 hos Wayback Machine. *Mayonews.ie*
5. ↑  «Castlebar Infantry Barracks, Gorteendrunagh, Castlebar, Mayo», *National Inventory of Architectural Heritage*
6. ↑   Beiner, Guy (2007): *Remembering the Year of the French: Irish Folk History and Social Memory*, University of Wisconsin Press
7. ↑  «The Rising in the West», *Irishidentity.com*
8. ↑  Comerford, Patrick (2010): «Remembering 1798 in Castlebar»
9. ↑  «Castlebar», *Ulster Historical Foundation*
10. ↑  Council should purchase Land League hotel Arkivert 29. oktober 2020 hos Wayback Machine. *The Mayo News*
11. ↑   Castlebar, Co. Mayo West of Ireland, *Mayo Ireland*
12. ↑  The Seal of Castlebar Urban District Council (Town Seal) (PDF), *Our Irish Heritage*
13. ↑  «Sister Cities» Arkivert 26. november 2020 hos Wayback Machine. *City of Dixon Illinois*
14. ↑   «Featured Irish Cities In the Valley: Peekskill», *Hudson Valley Magazine* 5. mars 2015
15. ↑   «20th anniversary of Castlebar twinning with German town to be marked», *The Connaught Telegraph* 15. september 2020

Eksterne lenker
---------------

* Offisielt nettsted Rediger på Wikidata

* (en) Castlebar – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |